Aká je maximálna hĺbka odhaľovania kovových predmetov?
Tento parameter sa líši od konkrétneho modelu, avšak hĺbku, v ktorej je detektor schopný odhaliť kovový predmet, môže ovplyvniť viacero faktorov. Pri bežne dostupných modeloch sa ráta v desiatkach centimetrov. Zvyčajne do maximálnych 40 centimetrov.
Pokiaľ detektor kovu disponuje kvalitným integrovaným reproduktorom, dokúpenie slúchadiel nie je nutnosťou. Pokojne ho môžete používať bez nich, prípadne si k nemu pripojiť obyčajné slúchadlá, ktoré máte doma. Tu však treba sledovať koncovku, pretože niektoré detektory majú 3,5 mm jack a iné 6,3 mm jack. Každopádne, väčšina hľadačov preferuje používanie detektora so slúchadlami, vďaka nim sa vám bude pracovať lepšie a hľadanie bude o niečo diskrétnejšie. Drahšie modely detektorov majú slúchadlá priamo v balení. Ide o špeciálne slúchadlá, ktoré tlmia okolité zvuky, aby ste pri hľadaní neboli rušení nežiaducim ruchom.